钦定古今图书集成/方舆汇编/职方典/第1152卷 > 襄阳府城池考 府志
## 钦定古今图书集成/方舆汇编/职方典/第1152卷 > 襄阳府城池考 府志

本府。〈襄阳县附郭。〉

襄阳府城　：砖城一座，在汉南，与樊城市对。前代创制无考。晋羊祜、杜预、朱序，宋吕文焕所守，皆此城也。明初，卫国公邓愈因旧址而新之。大北圈门绕东北角环接，周二千二百二十一丈七尺。一十二里一百三步二尺，高二丈五尺，上阔一丈五尺，下倍之。垛头四千二百一十，窝铺七十六门，曰东，曰南、曰西、曰大北、曰小，北曰东长，俱有月城六门，角楼各一座。南门楼，成化间都督王信重建。东南、西、南、东北各设角楼一座，花楼十座。东、西、大、北、东、长门楼四座。弘治副使毛宪重建。知府万振孙以门名不雅，易东曰“阳春” ，南曰“文昌” ，西曰“西成” ，大北曰拱辰，小北曰“临汉” ，东长曰“震华” 焉。城北以汉江为濠，计四百丈，东、西南三濠，通计二千一百一十二丈三尺，阔二十九丈，深二丈五尺。正德丙子夏，汉水大溢，破城三十馀丈，居民汹汹。副使聂贤督众湮塞，捐俸措置，取石仙人洞，纵横甃砌，精坚逾旧。檄照磨徐矩，自大北门起至长门，修砌泊岸二百八十丈，高二丈，又筑子堤于江帮护之。阔八尺，高五尺，襄人呼为“聂公堤。” 嘉靖间，汉水屡溢，自檀溪瀼入城濠，水势迅驶，无所障泄。门外居民每至春夏辄怀惊惧。副使徐学谟檄知府陈洙、同知高持，度东西南门外去城二里许土门处，筑子堤，周回以防之，于是居民始安矣。崇祯辛巳春，献贼寇襄平城，城楼窝铺俱毁，止存南城上关帝庙一，东南城上仲宣楼一。都御史袁继咸亲督本镇两标兵丁修砌，周城垛头如旧，不动一民。都御史王永祚重建六城大楼，暨西南城上狮子楼。工甫毕，壬午冬又被闯贼残毁。今

皇清顺治乙酉夏，都御史徐起元檄同知贾若愚自

小北门城上，西至南城各险要处，用砖石修砌“御敌炮台二十九座。” 戊子后，都御史赵兆麟檄副使苏宗贵，重修“西城大楼一座” ，檄知府冀如锡重建南城大楼一座，檄同知涂腾茂、张仲重。

修大北门城楼一座，重建小北门城大楼一座。檄知县董上治重建东城大楼一座。题其东曰“保釐东土” ，南曰“化行南国” ，西曰《西土好音》，北曰“北门锁钥” ，以至城外三桥并敌楼濠岸，俱完葺焉。其东长门城大楼尚缺未修。

外州县

宜城县城　故城在县西北三十里。后以山水冲崩，改迁郾子国，即今县治也。宋永初元年，“筑大堤，周围十一里。明成化，知县郭泰因刘千金乱，方筑土城二里御之。弘治二年，知县海澄覆以瓦。十年，知县王绪建四门楼。十六年，知县林典辟马道，帮城角，立冷铺。正德六年，知县朱崇学因刘六贼逼境，创砖城，周围八” 百丈，高一丈五尺，扁“望江” 、“凝晖” 、“来远” 、“拱辰” 四门。濠周围九百丈，深一丈，阔称之。嘉靖三十年，汉水溢，破城西南北三面，当道陈公、雷公省灾至县，拓城跨西冈，以避水患，添小南门。知县郝廷玺、教谕陈德举董其事。嘉隆间，仍被水冲，知县雷嘉祥甃以新砖。周围五里三分，高一丈七尺，基广三丈，面阔丈馀，城门六，各有楼铺。城外旧有堤约七里许。嘉靖间，知县景一阳、张凤起修筑，复溃雷嘉祥，加阔一丈，高七尺。又自城北角至小东门增土堤，长一百八十弓，高三丈，阔六尺，沿堤植柳以固之。崇祯壬午冬，逆贼李自成陷城，城楼窝铺俱毁，止存城东南隅文昌楼，城北镇宜楼。

皇清顺治乙酉，始渐次修葺。戊子秋，“逆贼”高必正等。

残毁。辛卯，复建修楼堡。乙未，重修东南城楼，馀门自壬午俱闭，未启。至康熙壬戌，县令胡永庆始启西门，以便驿递农商。癸亥春，沿城插柳，以便柴薪。重修东门楼及城堡八间。

南漳县城　旧土城。明成化间，刘石作乱，有司更筑，周围三里。弘治间，知县赵泰新之，高一丈六尺，厚一丈五尺，上施木，架，以瓦覆之，城门三。正德丙子，知县萧浩甃以砖，为四门。嘉靖间，因逼近面山，拓其城。北广一里，袤二十五尺，高厚如旧制，濠阔二丈，深一丈。县东为通泰郭，西为望蜀郭，南为对薰郭，北为北拱郭。

枣阳县城　。旧制土城即宋县令孟宗政所守故址，无楼橹池隍。明景泰间，知县夏亨修筑，井凿池。成化间，知县杨瑛始甃五门：曰向明，曰观光，曰“寅宾” ，曰西成，曰“阜成。” 弘治间，知县王显高置楼。正德七年，流贼赵燧、刘文质逼攻枣阳，城几陷。知县安邦创砖城，周围四里二分，高一丈一尺，厚一丈八尺，橹四十二，堞一千六百五十五，门楼五。门内各设冷铺池，广十丈，深六尺，参议李源有记。万历元年，知县王应辰以城逼学宫，迁南门于文庙前为崇文门，建楼其上，为崇文楼，凿池尺许，出涌泉。其东、西、北城咸增高六尺。崇祯间，副使苗《胙土》檄知县金九陛增高周城各五尺，濬池亦如之。有《记》。

谷城县城　，旧制土城。成化初，知县王溥增筑之。周围六百八十四丈，高一丈二尺，厚五尺。成化十六年，知县段锦创“迎曦” 、“观澜” 、“通仙” 三门。正德十年，知县康琮甃之以砖。年久水泛城圮，知县杨文焕、苏继文相继修砌。万历四年，知县杨执中修完，增建西郭门城。周围加高三尺，凿深城濠。崇祯己卯，献贼掘平，知县阮之佃死之。抚院宋一鹤、治院袁继咸，委保康知县陶懋中署事，造砖修砌，知县周建中始告成焉。

光化县城　，明洪武间，创筑土城。正德“九年，知县黄金始甃以砖，周围九百六丈，高一丈八尺。又濒汉水造五象鼻，立登云、通济、迎薰、《朝京》四门。又为五石矶于西城下。厥后水溢堤崩，知县魏杰徙筑内地，又圮。” 隆庆六年，本府通判马昌署县事，请于都御史凌云翼等，卜地三里桥，依阴城镇为新城，延袤一千六百步，阔一丈二尺，高一丈八尺。城为四门，门各有楼，曰“迎晖” 、“登云” 、“通江” 、“拱辰。” 四隅各为小楼，曰“揽翠、思贤” 、“曙光” 、“挹汉。” 东西濠各长四百五十步，阔二十五步；南北濠长四百步，阔二十五步。

均州城　。砖城一座，前代无考。洪武年，守御千户修筑。周围六里一百五十三步二尺，高二丈五尺，阔一丈二尺。四门有楼，东曰“宗海” ，左右设水门，以便樵汲。南曰“望岳” ，西曰“夕照” ，闭而不开，避山势壮也。北曰“拱辰” ，东以汉水为濠，西南北俱凿濠，深一丈五尺，广称之。然明季城池卑浅。天启年间，流贼大乱，知均州事胡承熙筑城濬池，以备防守。四门城楼上下三层，极其高耸。后遭怖，副将南逃，火焚东楼，兵贼肆虐，三楼俱烬，至

皇清康熙三年，知州佟国玉等续修